หุ้นคอนโดสูง เสี่ยงอิ่มตัว
หนังสือพิมพ์โพสต์ทูเดย์ ลึก กว้าง ไกล ได้ประเด็นแซ่ด ฉบับวันพุธที่ 3 พ.ย. 2553
19 ส.ค. 2554

หนังสือพิมพ์โพสต์ทูเดย์ ลึก กว้าง ไกล ได้ประเด็นแซ่ด ฉบับวันพุธที่ 3 พ.ย. 2553
...ดัชนีแข็งแกร่งยืนปิดเหนือ 1,000 จุด ได้อีกวัน ที่ 1,005.58 จุด บวก 2.34 จุด มูลค่าซื้อขาย 38,155 ล้านบาท
...ต่างชาติขายสุทธิอีก 566 ล้านบาท สถาบันพอร์ตเทรดซื้อสวน
...ห้องค้าหาดใหญ่สำลักน้ำ จนต้องปิด 21 สาขาของ 15 บริษัท (โบรกเกอร์) และออร์เดอร์ที่นี่ ไม่ได้มีอิทธิพล เก็งกำไรร้อนแรงเหมือนเมื่อก่อนแล้ว ที่เล่นกันแรงๆ เบาลงไปเยอะ รอบนี้ออร์เดอร์หายไม่มาก
...นักลงทุนแห่ลุยหุ้น PTTCH + PTTAR กลับมาเล่นข่าวควบรวมสร้างสีสันเก็งกำไรหุ้นปิโตรเคมี ส่วน เบอร์ลี่ ยุคเกอร์ (BJC) พอได้อยู่ มีข่าวลุ้นประมูลคาร์ฟูร์ รออยู่
...ข่าวไม่คอนเฟิร์ม 2 เสี่ย “ป + ย” พาลุย 2 หุ้นฟิล์ม “เอ.เจ. พลาสท์ + โพลีเพล็กซ์” ถึงพื้นฐานผลประกอบการจะหนุน แต่ไม่แน่ใจราคาขณะนี้ (วิ่งแรลลี) ยังมีอัพไซด์ให้เล่นหรือเปล่า 
...หุ้น E (เอฟโวลูชั่น) โหดตบลงมาซะน่าเกลียด กดราคาเหมือนไม่เอาของแจก 
...หุ้นคอนโดสูงทั้ง แอล.พี.เอ็น.ฯ (LPN) และศุภาลัย (SPALI) โดนขายหนัก หลังจาก LPN เปิดตัวโครงการพระราม 3 วันเสาร์ที่ผ่านมา เปิดปุ๊บไม่ปิดปั๊ม
...“เจริญ จันทร์พลังศรี” บิ๊กบอส ไทยโพลีคอนส์ (TPOLY) โล่งอก ไซต์งานที่นครศรีธรรมราช และนราธิวาส ไม่โดนน้ำ แต่เจ้าตัวกลับติดน้ำอยู่หาดใหญ่แทน